section_heading: Povijest
paragraph_text: Colo-Colo su osnovali bivši članovi kluba  Magallanes, nezadovoljni stanjem u klubu. Ime Colo-Colo su odabrali po poznatom poglavici indijanskog plemena Mapuche. <br> Colo-Colo se odmah ukjljučio u lokalno prvenstvo Santiaga, postavši ubrzo jedan od jačih klubova. Također je jedan od osnivača čileanske profesionalne lige 1933., u kojoj je postao najuspješnija momčad s ukupno 29 naslova prvaka. Najveći uspjeh kluba je osvajanje Cope Libertadores 1991. godine pod vodstvom hrvatskog trenera Mirke Jozića. <br> Najveći suparnici Colo-Cola su gradski rivali Universidad de Chile i Universidad Catolica, te nešto manje s Audax Italiano,  Magallanes, Palestino i Union Espanola. Tokom 1980.-ih je bilo izraženo rivalstvo s klubom Cobreloa iz Calame.